**Y Bwrdd Gwaith Ieuenctid Dros Dro (Cyfarfod 12)   
Zoom**

**2pm – 4pm   
Dydd Mercher 1 Ebrill   
Agenda**

|  |  |  |
| --- | --- | --- |
|  | **Eitem** | **Papur neu ddolen neu ystyriaethau allweddol** |
| 2pm | Cofnodion a chamau gweithredu o'r cyfarfod diwethaf | 1. Cofnodion 2. Camau gweithredu treigl |
| 2.10pm | Diweddariad gan Lywodraeth Cymru ar COVID-19, gan gynnwys atal cyfarfodydd Grwpiau Cyfranogiad y Strategaeth |  |
| 2.30pm | Diweddariad ar COVID-19 gan aelodau'r bwrdd |  |
| 2.40pm | Diweddariad ar y bwletin sector wythnosol | 1. Bwletin yr wythnos ddiwethaf |
| 3pm | Cyfathrebu ac ymgysylltu â phobl ifanc yn sgil COVID-19 |  |
| 3.10pm | Goblygiadau ar gyfer rhaglen waith y bwrdd  - arweinyddiaeth  - cyfathrebu  - adroddiad y bwrdd  - recriwtio pobl ifanc  - goblygiadau eraill |  |
| 3.30pm | Trafodaeth am fapio â Helen Shankster o'r adran Gwasanaethau Gwybodaeth a Dadansoddi | 1. Nodiadau gan Helen Shankster |
| 3.50pm | Unrhyw fater arall |  |
| 4pm | Diwedd y cyfarfod |  |

|  |  |
| --- | --- |
| **Yn bresennol – Aelodau** | |
| **Enw** | **Rôl** |
| Keith Towler (KT) | Cadeirydd y Bwrdd Gwaith Ieuenctid Dros Dro |
| Dusty Kennedy (DK) | Arweinydd y Bartneriaeth Genedlaethol – Rhaglen Camau Cynnar gyda'n Gilydd, Iechyd Cyhoeddus Cymru |
| Sharon Lovell (SL) | Cyfarwyddwr Gweithredol ar gyfer y Gwasanaeth Eiriolaeth Ieuenctid Cenedlaethol ac Is-gadeirydd Cyngor Cymreig y Gwasanaethau Ieuenctid Gwirfoddol (CWVYS) |
| Efa Gruffudd Jones (EGJ) | Prif Weithredwr y Ganolfan Dysgu Cymraeg Genedlaethol |
| Eleri Thomas (ET) | Dirprwy Gomisiynydd Heddlu a Throseddu Gwent |
| **Yn bresennol – Llywodraeth Cymru** | |
| Donna Lemin (DL) | Uwch-reolwr Strategaeth Gwaith Ieuenctid |
| Michael Maragakis (MM) | Pennaeth y Gangen Ymgysylltu ag Ieuenctid |
| Dareth Edwards (DE) | Rheolwr Polisi Gwaith Ieuenctid |
| Joel Hodson | Y Gangen Ymgysylltu ag Ieuenctid |

Ymddiheuriadau: Simon Stewart a Jo Simms

**Cofnodion a chamau gweithredu o'r cyfarfod diwethaf**

* Cytunodd pawb a oedd yn bresennol ar gofnodion y cyfarfod diwethaf.

**Diweddariad gan Lywodraeth Cymru**

* Rhannodd Mike Maragakis yr wybodaeth ddiweddaraf am waith ieuenctid o safbwynt Llywodraeth Cymru. Dywedodd fod gweinidogion wedi'i gwneud yn glir y bydd pob blaenoriaeth wleidyddol yn cael ei rhoi o'r neilltu am y tro mewn ymateb i COVID-19.
* Soniodd ei fod wedi siarad â Tim Opie mewn perthynas â'r goblygiadau ar gyfer y sector a gynhelir. Mae rhai awdurdodau lleol yn brysur mewn ysgolion neu'n ymgymryd â gwaith allgymorth digidol ar hyn o bryd, ond hyd yn hyn bach iawn o ymatebion a gafwyd i'n hymholiadau.
* Dywedodd hefyd fod aelodau'r tîm yn dal yn eu swyddi ac yn gwneud yr hyn ag y gallant i helpu i gefnogi'r sector fel mae pethau'n sefyll.
* Dywedodd Joel Hodson fod Grwpiau Cyfranogiad y Strategaeth i gyd wedi'u hatal ac eithrio'r grwpiau Digidol a Marchnata, er mwyn sicrhau y gall staff ar y rheng flaen wneud y gorau o'u hamser â phobl ifanc.
* Mae llythyrau cynnig grant ar gyfer 2020/21 wedi'u dosbarthu. Mae Donna Lemin wedi hysbysu ymgeiswyr bod rhywfaint o ansicrwydd yn perthyn i'r rhain erbyn hyn.

**Diweddariad gan aelodau'r bwrdd**

* Dywedodd Keith Towler fod cylch gwaith y bwrdd yn fodel cyflawni cynaliadwy ar gyfer gwaith ieuenctid yng Nghymru, a chan ystyried yr amgylchiadau presennol, mae angen arweinyddiaeth y bwrdd arno.
* Cynigiodd aelodau'r bwrdd y gallwn egluro'r newid anferth yn y dirwedd i'r Gweinidog Addysg, a bod gennym gydberthynas sefydlog â'r sector. Cytunodd y bwrdd fod bwlch yn yr arweinyddiaeth strategol ar hyn o bryd ac y dylai ddod i'r adwy.

**Diweddariad ar y bwletin sector wythnosol**

* Disgrifiodd Dareth Edwards sut mae bwletin y sector yn cael ei gydlynu. Anfonwyd y bwletin cyntaf i'r sector yr wythnos ddiwethaf.
* Cytunodd y bwrdd y dylai fod yn bosib cyhoeddi bwletin pythefnosol.

**Cyfathrebu ac ymgysylltu â phobl ifanc yn sgil COVID-19**

* Gwnaeth sawl aelod o'r bwrdd sylwadau am y ffaith nad yw'n debygol y byddwn yn gallu cyhoeddi adroddiad erbyn mis Rhagfyr a chododd Keith Towler y pwynt y gallem archwilio'r syniad o ymestyn oes y bwrdd.

**Goblygiadau ar gyfer rhaglen waith y bwrdd**

* Gwnaeth Eleri Thomas sôn bod pryderon sylweddol ynghylch problemau llinellau cyffuriau a manteisio ar bobl ifanc. Bu trafodaeth fer ynghylch materion allweddol eraill y dylai'r sector gwaith ieuenctid eu hystyried yn ystod yr adeg hon, gan gynnwys digartrefedd ymhlith yr ieuenctid a phobl ifanc sy'n rhedeg i ffwrdd o'r cartref.

**Trafodaeth am fapio â Helen Shankster**

* Diweddarodd y bwrdd Helen Shankster, gan ei hysbysu bod Grwpiau Cyfranogiad y Strategaeth wedi'u hatal ac y byddai methu â gweithio wyneb yn wyneb yn ei gwneud yn anodd iawn gweithredu'r ymarfer mapio yn y modd, ac o fewn y terfyn amser, y gobeithiwyd amdano'n wreiddiol.
* Amlinellodd Helen Shankster ychydig o opsiynau i'w hystyried:
  + Cadw'r cynnig fel y mae ac oedi cyhoeddi'r adroddiad
  + Gwahodd dyfynbrisiau am brosiect llai o faint, gan gynnwys adolygiad llenyddiaeth
  + Ymgysylltu â'r bwrdd wrth ddatblygu damcaniaeth newid ar sail yr adolygiad hwnnw
* O blith yr opsiynau hyn, dywedodd Keith Towler y teimlai mai'r prosiect llai o faint ag iddo adolygiad llenyddiaeth fyddai'r un gorau, ond hefyd y byddai'n dda cynnwys safbwyntiau pobl ifanc yn hyn o beth.

**Unrhyw fater arall**

* Gwnaeth Dareth Edwards sôn am y seremoni wobrwyo sydd ar y gweill a sut i symud ymlaen â hi. Dywedodd Dusty Kennedy y byddai'n archwilio datrysiadau digidol â'r Grŵp Digidol.

Bu trafodaeth fer ynghylch rhyddhau gwybodaeth i'r sector a theimlwyd y byddai'n beth da i ddechrau meddwl am greu gweminarau neu gynnwys digidol arall i gynnal ymgysylltiad aelodau Grwpiau Cyfranogiad y Strategaeth â'r strategaeth.